**ГАРЧИГ**

**1.** Аргачлалын тайлбар 2

2. Үндсэн үзүүлэлтүүд 5

3. Үнэ тариф, ханш инфляци 6

4. Бизнес ригестрийн сан 9

5. Мөнгө, зээл, хадгаламж 9

6. Төсвийн орлого, зарлага 10

7.Хүн ам, нийгмийн үзүүлэлтүүд 13

8.Нийгмийн даатгал 16

9.Нөхөн олговор, ажилгүйдлийн даатгал 17

10. Нийгмийн халамжийн үйлчилгээ 17

11. Эрүүл мэнд 17

12. Боловсрол 19

13. Ажилгүйчүүд 23

14. Хүн амын амьжиргааны доод түвшин 25

15.Аж үйлдвэр 26

16. Тээвэр 28

17. Холбоо 28

18.Барилга 28

19. Мал аж ахуй 29

20. Газар тариалан 33

21. Мэргэжлийн хяналт шалгалт 35

22. Гэмт хэрэг 35

23. Гаалийн хорооны мэдээ 36

24. Газрын нэгдмэл сангийн тайлан 37

25. Хог хаягдлын судалгаа 38

26. Ус цаг уур, орчны шинжилгээний мэдээ 38

**Аргачлалын тайлбар**

**Аймгийн нэгдсэн төсөв**

Төсвийн орлого зарлагын тооцоог Олон Улсын Валютын Сангийн стандарт ангиллаар 1995 оны 10-р сараас эхлэн жил бүр гаргаж байна. Аймгийн нэгдсэн төсвийн орлого, зарлага нь улсын төвлөрсөн төсвөөс шууд санхүүждэг төсвийн байгууллагуудын болон орон нутгийн төсвийн орлого, зарлагаас бүрдэнэ.

Аймгийн нэгдсэн төсвийн орлого, зарлагын мэдээг Санхүү, төрийн сангийн хэлтсээс сар бүр гаргаж статистикийн хэлтэст ирүүлдэг.

Орон нутгийн төсөв нь татварын орлого, татварын бус орлогоос бүрдэнэ. Татварын орлогын төлөвлөгөөний биелэлтийг сумдаар, татварын орлогын төрлүүдээр харууллаа. Төвлөрсөн төсвийн орлого нь улсын төсвийн санхүүжилт, татварын бус орлогоос бүрдэнэ.

**Үнэ, тариф**

1991 оны 9-р сараас эхлэн Олон Улсын Валютын сангийн аргачиллаар хэрэглээний үнийн индексийг тооцож эхэлсэн. Хэрэглээний үнийн индекс гэдэг нь өрх орлогоороо өөрсдийн хэрэгцээнд худалдан авсан, үйлчлүүлсэн хамгийн чухал энэ тэргүүний нийтлэг хэрэгцээтэй бараа, үйлчилгээний үнийн өөрчлөлтийг тэдгээрийн хэрэглээний зардалд эзлэх хувиар жигнэсэн дундаж юм. 2010 оноос эхлэн хэрэглээний сагсны нэр төрлийг 214 болгон өөрчилж, 2010 оны хэрэглээний жинг ашиглан 2010 оны 12-р сарын үнээр суурилан ХҮИ-г шинэчлэн тооцож байна.

**Ханш, инфляци**

Эдийн засгийн онолд ханшийг үнийн хэмжигдэхүүний нэг хэлбэр гэж үздэг. Гадаадын тодорхой ямар нэгэн валютын нэг нэгжийг худалдан авахад Монголын хэдэн төгрөг шаардлагатайг харуулсан ердийн л нэг үнэ юм. Нээлттэй эдийн засгийн хувьд үндэсний валютын ханш ялимгүй сулрахад л импортлогчид ихээхэн сандралд орж, харин экспортлогчдын олж ирсэн гадаад валютын нэг нэгжид ногдох дотоод валютын хэмжээ нэмэгдэн экспортлогчид урамших жишээтэй. Гадаад худалдаа эрхлэгчид нэг ам.доллар чухам хичнээн төгрөг байх нь хэрэгтэйгээс гадна энэ ханш маргааш, нөгөөдөр, ирээдүйд ямар байхыг мэдэх нь чухал байдаг. 1990-ээд оноос эхлэн Төв банкууд мөнгөний бодлого явуулах хэв загвараа өөрчилж, үнийн тогтвортой байдлыг гол зорилгоо болгон инфляцыг тодорхой түвшинд барихаа олон нийтэд зарладаг болсон. Инфляцыг тооцохдоо ҮСХ-оос зарласан хэрэглээний үнийн индекс болон нийт мөнгөний өсөлт, бодит орлогын өсөлт, бэлэн мөнгө гар дээрээ барихийн алдагдсан боломжийн өртөг зэрэг үзүүлэлтүүдийг ашиглан Монгол банкнаас сар бүр тооцож нийтэд зарладаг.Энэхүү танилцуулгад Монгол банкнаас нийтэд зарласан инфляцын түвшинг өмнөх сар болон сүүлийн 12 сарын өөрчлөлтөөр харууллаа.

**Мөнгө, зээл, хадгаламж, үнэт цаасны зах зээл**

Гүйлгээнд байгаа бэлэн мөнгөнд банкнаас гадуурх мөнгө, банкны касс дахь бэлэн мөнгийг оруулна. Мөнгө М1-д харилцах дансан дахь мөнгө, иргэдийн хугацаагүй хадгаламж, банкны гадуурх бэлэн мөнгийг хамруулна. Мөнгө М2 бол мөнгө М1 болон бараг мөнгөний нийлбэр юм. Бараг мөнгөнд иргэд, байгууллагуудын хугацаатай хадгаламжууд, гадаад валютын хадгаламжыг хамруулна.

**Аж үйлдвэр**

Аж ахуйн нэгжүүдийг эдийн засгийн үйл ажиллагаагаар ангилахдаа НҮБ-ын эдийн засгийн үйл ажиллагааны Олон улсын стандарт ангиллыг мөрдөж байна.Аж үйлдвэрийн борлуулсан бүтээгдэхүүн нь аж ахуйн нэгж байгууллагын тайлангийн хугацаанд худалдсан буюу гадагш гүйцэтгэсэн ажил үйлчилгээний хэмжээ юм. Аж үйлдвэрийн нийт бүтээгдэхүүний өсөлтийг тооцохдоо гол нэр төрлийн бүтээгдэхүүнийг 2000 оны зэрэгцүүлэх үнээр үнэлж тодорхойлсон болно.Гол нэр төрлийн бүтээгдэхүүн нь тухайн бүтээгдэхүүний үйлдвэрлэлийн биет хэмжээг харуулна.

**Хөдөлмөр**

Ажиллагсдын тоо нь сарын эцэст бэлэн байгаа тухайн салбарын ажиллагсдын тоо юм. Ажилгүйчүүдийн тоонд олон улсын стандарт ангиллын дагуу Монгол улсын хуулиар зөвшөөрөгдсөн хөдөлмөрлөх насны, хөдөлмөр эрхлэх чадвартай, цалин хөлстэй ажил болон хувиараа хөдөлмөр эрхэлдэггүй, тухайн үед ажиллахад бэлэн, цалин хөлстэй ажил идэвхитэй эрж, хайж байгаа хөдөлмөр эрхлэлтийн албанд бүртгүүлсэн хүмүүс орсон.

**Эрүүл мэнд**

Эрүүл мэндийн зарим үзүүлэлтүүдийг аймгийн эрүүл мэндийн газраас сар бүр гаргаж ирүүлдэг. Эрүүл мэндийн үзүүлэлтүүдийг оны эхэнд байсан суурин хүн амын тоонд харьцуулан промилиэр буюу 1000 хүн амд ногдох хэмжээгээр гаргаж өмнөх оны түвшинтэй харьцуулан өсөлт, бууралтыг харууллаа. Зарим үзүүлэлтийг дицомилиэр буюу 10000 хүнд ногдох үзүүлэлтээр гаргадаг. Нялхсын нас баралт (нэг хүртэл насны 1000 хүүхдэд ногдох)-ыг 1 хүртэлх насандаа нас барсан хүүхдийн тоог дээрх хугацаанд амьд төрсөн хүүхдийн тоонд харьцуулж тодорхойлдог.

**Боловсрол**

Бүх шатны боловсролын сургалтын байгууллагад суралцагсад, төгсөгчид, элсэгчид, багш нарын тоог сургууль, анги, хүйс, хичээлийн жилээр гаргав. БСШУЯ-наас гаргаж ҮСГ-т ирүүлдэг бүх шатны боловсролын байгууллагуудын мэдээ, тайланг авч танилцуулгад тусгаж байна. Боловсролын олон улсын стандарт ангилал нь 1997 онд шинэчлэн мөрдөгдөж эхэлсэн бөгөөд уг ангиллаар боловсролын түвшинг 0-6 түвшинд ангилж байна.

**Өрхийн нийгэм эдийн засгийн түүвэр судалгаа**

Үндэсний статистикийн газар 1966 оноос эхлэн өрхийн орлого, зарлагын судалгааг явуулсан билээ. Үндэсний Статистикийн хорооноос 2007 оны 07 дугаар сараас эхлэн Өрхийн орлого, зарлагын судалгаа, Амьжиргааны түвшний судалгааг нэгтгэн Өрхийн нийгэм эдийн засгийн судалгаа болгон шинэчлэн явуулж байна.2008 оны байдлаар Монгол улсын нийт өрхийг төлөөлөх 11232 өрх, Дархан-Уул аймагт 336 өрхийг түүвэрлэн хамруулж , тэднээс өрхийн гишүүдийн нас, хүйс, боловсрол,эрүүл мэнд, ажил эрхлэлтийн байдал, өрхийн орлого, зарлага хэрэглээний хэмжээ, сууцны нөхцлийн талаарх үзүүлэлтүүдийг сар бүр цуглуулан судалж байна. Судалгааны түүвэрлэлтийн үндсэн нэгж нь өрх байна. Нэг сууцанд амьдарч, орлогоо нэгтгэн хамтарч болон бие даан хооллож, хувцаслаж байгаа нэг болон хэсэг хүмүүсийг өрх гэнэ. Хүн амын хүнсний бүтээгдэхүүний хэрэглээг тооцохдоо худалдаж авсан, өөрийн аж ахуйгаас, бусдаас үнэгүй авсан болон өрхийн хүрээнээс гадуур хэрэглэсэн хүнсний бүтээгдэхүүний хэмжээгээр тооцож гаргадаг.

**Дотоодын нийт бүтээгдэхүүн**

Дотоодын нийт бүтээгдэхүүн нь эдийн засгийн хөгжлийн болон хүн амын амьжиргааны түвшинг илэрхийлэх гол үзүүлэлт юм. ДНБ нь эдийн засгийн тодорхой нутаг дэвсгэрийн хүрээнд тодорхой хугацаанд шинээр бий болсон нэмэгдэл өртөг буюу эцсийн бүтээгдэхүүний нийт хэмжээ юм. Нэмэгдэл өртөг гэдэг ухагдахуун нь хуучин бидний хэрэглэж заншсан цэвэр бүтээгдэхүүн гэдэг ойлголттой, ДНБ гэдэг нь үндэсний орлого гэдэг ойлголттой төстэй боловч зарим зүйлээр ялгаатай байдаг. Үнэн хэрэг дээрээ хүний хараа хяналтын дор явагдан орлого олж байгаа бүх төрлийн үйл ажиллагааг эдийн засгийн үйл ажиллагаа гэж үзэн ДНБ-ний үйлдвэрлэлд хамруулж байна. Иймээс бүх төрлийн үйлчилгээг үйлдвэрлэл гэж үздэг. Харин хүн өөрөө өөртөө болон гэр бүлийнхэндээ үзүүлсэн үйлчилгээ болох унтаж амрах, гэр орноо цэвэрлэх, юм угаах, хоол ундаа бэлтгэх хүүхэд асрах гэх мэт үйлчилгээг үйлдвэрлэлд хамруулдаггүй. Дотоодын нийт бүтээгдэхүүний тооцоог эдийн засгийн үйл ажиллагааны салбарын (ISIC) олон улсын стандартын ангилал хүрээнд 17 салбар, 99 дэд салбараар, ҮСГ-ын даргын 1998 оны 198 тоот тушаалаар батлагдсан арга зүйн дагуу аймаг, бүс нутгаар тооцдог.

**Бизнес регистрийн сан.**

Бизнес регистрийн мэдээллийн санг 1998 онд явагдсан аж ахуйн нэгж, байгууллагын тооллогын үр дүнд тулгуурлан анх байгуулсан бөгөөд түүнээс хойш орсон өөрчлөлтийг Татварын хэлтсийн бүртгэл болон бусад байгууллагын мэдээллийг үндэслэн улирал тутам шинэчлэн тусгаж ирсэн болно.Хуулийн этгээд гэж Хуулийн этгээдийн улсын бүртгэлийн тухай хуулийн 3-р зүйлийн 1-ийн 1-д заасан зохион байгуулалтын нэгдлийг хэлнэ.

**Аж үйлдвэрийн нийт бүтээгдэхүүн.**

Өмнөх онуудад аж үйлдвэрийн нийт бүтээгдэхүүнийг 1996 оны зэрэгцүүлэх үнээр үнэлж байсан бол 2012 оноос эхлэн 2005 оны үнээр үнэлдэг боллоо.

**НИЙГЭМ ЭДИЙН ЗАСГИЙН ҮНДСЭН ҮЗҮҮЛЭЛТҮҮД**

**2016 оны 11 сар**



\* Тухайн жилийн дүн

**\***\* 2005 оны зэрэгцүүлэх үнэ

\*\*\* Төвлөрсөн төсвийн зарлага 2013 оноос 5 сайдын багцаар гардаг болсон.

**НЭГ. МАКРО ЭДИЙН ЗАСАГ**

1. **ҮНЭ, ТАРИФ**

2016 оны 11-р сарын 21-ний байдлаар хэрэглээний бараа, үйлчилгээний үнэ, тарифын ерөнхий индекс нь суурь үе болох 2010 оны 12-р сарынхаас 43.6 хувиар, өмнөх оны мөн үеийнхээс 1.0 хувиар, оны эхнийхээс 1.2 хувиар, өмнөх сарынхаас 0.5 хувиар тус тус өссөн байна.

Хэрэглээний бараа үйлчилгээний үнэ тарифын ерөнхий болон хүнсний барааны индексийн өөрчлөлт сүүлийн 12 сараар, өмнөх сартай харьцуулсан хувиар:

Өмнөх сартай харьцуулахад мах махан бүтээгдэхүүний үнэ 6.6%-иар (хонины махны үнэ 12.6%-иар, үхрийн ястай мах 1.2%-иар) буурсан ч сүү, сүүн бүтээгдэхүүний бүлгийн дүн 18.5%-иар, төмс, хүнсний ногооны үнэ 15.4%-иар, бусад хүнсний бүтээгдэхүүний үнэ 0.8 хувиар тус тус өссөн нь хүнсний барааны үнийн индекс 0.6 хувиар, ерөнхий индекс 0.5 хувиар тус тус өсөхөд голлон нөлөөлсөн байна.

**Хүнсний барааны үнийн индекс, бүлгээр, сүүлийн 6 сараар,**

**өмнөх сартай харьцуулсан хувиар**



Хүнсний гол нэрийн бүтээгдэхүүний үнийн индекс, өмнөх сар=100.

.

2010 оны 12-р сартай харьцуулахад 2016 оны 11-р сард бараа, үйлчилгээний үнэ тарифын ерөнхий индекс 43.6 хувиар өслөө. Үүний дотор хүнсний барааны үнийн индекс 48.9%, орон сууц түлш цахилгааны бүлгийн дүн 34.8%, боловсролын үйлчилгээ 97.5 %, гутал хувцас, бөс барааны үнэ 50.9 %, гэр ахуйн барааны үнэ 54.9%, эм тариа, эмнэлгийн үйлчилгээ 5.4%, тээврийн үйлчилгээний үнэ 24.9%, чөлөөт цаг, соёлын барааны бүлгийн дүн 1.7%-иар тус тус өсч, холбооны үйлчилгээний бүлгийн дүн 2.3 %- иар буурсан байна.

*Хэрэглээний бараа, үйлчилгээний үнэ, тарифын индекс, суурь үе болох*

*2010 оны 12 сартай харьцуулснаар, сүүлийн 12 сараар, бүлгийн дүнгээр*



Гурил, гурилан бүтээгдэхүүн, мах, махан бүтээгдэхүүн, дээр нь төв суурин газруудад төмс, хүнсний ногоо монгол өрхийн хамгийн чухал хэрэглээ, дийлэнх өрхүүдийн амьжиргаа нь эдгээр бүтээгдэхүүнээс ихээхэн хамааралтай байдаг.

Үндэсний Статистикийн хороо нь 1991 оноос Олон Улсын Хөдөлмөрийн байгууллагын аргачлалаар хэрэглээний үнийн индексийг тооцож эхэлсэн бөгөөд 1991 оноос хойш сагсны нэр төрөл, хэрэглээний жин, суурь үеийг 5 жил тутамд нийт 4 удаа шинэчилсэн. ҮСХ нь хэрэглээний сагсны нэр төрлийг аймгуудад 214 болгон нэмэгдүүлж, ӨНЭЗС-ны үр дүнгээр хэрэглээний зардлын жинг шинэчлэн, 2012 оны 1 дүгээр сараас эхлэн 2010 оны 12 дугаар сарыг суурь үе болгон хэрэглээний үнийн индексийг тооцон нийтэд мэдээлж байна.

**2 ХАНШ, ИНФЛЯЦ**

Tөгрөгийн ам.доллартай харьцах ханш 2016 оны 12-р сарын 08-ны байдлаар Монгол банк 2475.65 төгрөг, Голомт банк 2474.00 төгрөг, Худалдаа хөгжилийн банк 2472.00 төгрөг, ХААН банк 2476.00 төгрөгөөр тус тус авч байна. Монгол банкны ам.доллартай харьцах ханшийг 2015 оны 11-р сарын 08-нaaс 22.26 төгрөгөөр буюу 0.9 хувиар өсчээ. 2016 оны 11-р сарын 0.8-ны өдөр ам. доллар 2475.65, Евро 2664.54, Японы иень 21.79, Английн фунт 3129.47, Хятадын юань 359.82, Өмнөд Солонгосын вон 2.13, Оросын рубль 39.03, Тайваны доллар 78.11 , Энэтхэгийн рупи 36.73 төгрөгийн ханштай байлаа. Нэг ам доллар 1993 оны 396.51 төгрөг, 1996 оны 693.51 төгрөг , 2000 оны 1097.0 төгрөг, 2005 онд 1121.0 төгрөг, 2010 онд 1257.18 төгрөг, 2011 оны эцсийн байдлаар 1412.25 төгрөг, 2012 оны эцсийн байдлаар 1393.53, 2013 оны эцсийн байдлаар 1393.53, 2014 оны жилийн эцсийн байдлаар 1879.17 болсон байна.

12-р сарын 08-ны байдлаар

1. **БИЗНЕС РЕГИСТРИЙН САН**

2016 оны 2-р улирлын байдлаар бизнес регистрийн санд 3333 аж ахуйн нэгж бүртгэлтэй байгаагаас 1905 аж ахуйн нэгж байгууллага буюу 57.2 хувь нь үйл ажиллагаа хэвийн явуулж байна. Үйл ажиллагаа явуулаагүй 1428 аж ахуйн нэгж байгаагийн 45.2 хувь нь ажлаа огт эхлээгүй, 44.8 хувь түр зогссон, 9.1 хувь нь бүр зогссон, 0.9 хувь нь бусад янз бүрийн шалтгаанаар үйл ажиллагаа явуулаагүй байна.

**Бизнес регистрийн санд бүртгэлтэй ААНБ-ын тоо,**

**үйл ажиллагаа эрхлэлтийн байдлаар, сумдаар**



**Үйл ажиллагаа явуулж байгаа ААНБ-ын тоо, сумдаар, эдийн засгийн салбараар**

****

**4.МӨНГӨ, ЗЭЭЛ, ХАДГАЛАМЖ**

Дархан-Уул аймаг дахь монгол банкны салбарын мэдээгээр 2016 оны 11-р сард аж ахуйн нэгж байгууллага, иргэдэд олгосон зээлийн өрийн үлдэгдэл 200.6 тэр бум төгрөг, үүнээс чанаргүй зээлийн өрийн үлдэгдэл 8.9 тэр бум төгрөгт хүрчээ. 2016 оны 11-р сарын эцэст иргэдийн хувийн хадгаламж 138.7 тэр бум төгрөгт хүрч өмнөх оны мөн үеэс 35.3 тэр бум төгрөгөөр өссөн байна.

**Банкны кассын орлого, зарлага, зээл, хадгаламжийн мэдээ, сая.төг, 11-р сараар**



**5. ТӨсвийн орлогын тӨлӨвлӨгӨӨний биелэлт**

Санхүү төрийн сангийн хэлтсийн мэдээгээр 2016 оны 11-р сард улс, орон нутгийн төсвийн орлогын гүйцэтгэл 0.5 хувиар буюу 105.7 сая төгрөгөөр давсан байна. Үүнд орон нутгийн төсвийн орлогын гүйцэтгэл 0,6 хувиар буюу 111.7 сая төгрөгөөр тасарч, төвлөрсөн төсвийн орлогын гүйцэтгэл 5.8 хувиар буюу 217.4 сая төгрөгөөр давсан байна. Бусад татвар, төлбөр хураамжийн төлөвлөгөө 6.4 хувиар тасарч, аж ахуйн нэгж, байгууллагын орлогын албан татварын төлөвлөгөө 13.6 хувиар, өмчийн татварын төлөвлөгөө 8.3 хувиар тус тус давсан байна.

Аймгийн нэгдсэн төсвийн орлогын гүйцэтгэлийг Дархан сум 3.6 хувиар буюу 76.1 сая төгрөгөөр, Орхон сум 3.7 хувиар буюу 4.9 сая төгрөгөөр, Хонгор сум 5.8 хувь буюу 19.5 сая төгрөгөөр тус тус тасарч, Хэлтэс 1.0 хувиар буюу 199.2 сая төгрөгөөр, Шарын гол сум 2.6 хувь буюу 7.1 сая төгрөгөөр тус тус давсан байна.

**Төсвийн орлогын төлөвлөгөөний биелэлт, сумдаар мянган төг-өөр**

****

**Төсвийн орлогын төлөвлөгөөний биелэлт, орлогын төрлөөр, мянган төг-өөр**



**6.ТӨСВИЙН баЙгууллагуудын зарлага**

Яам, агентлагуудаар дамжин төвлөрсөн төсвөөс шууд санхүүждэг төсвийн байгууллагуудад 2016 оны 11-р сарын байдлаар төсвийн урсгал санхүүжилтээр 49619.3 сая, үндсэн, туслах үйл ажиллагааны болон бусад орлогоос 541.4 сая, нийтдээ 50160.7 сая төгрөгийн санхүүжилт хийгдлээ.

**Төсвийн байгууллагуудын санхүүжилт, мян.төг-өөр**



Төсвийн нийт санхүүжилтийн 53.2 хувийг Боловсрол, шинжлэх ухааны сайдын багцын үйлчилгээ, 0.4 хувийг Барилга, хот байгуулалтын сайд, 0.4 хувийг Хүн амын хөгжил, нийгмийн хамгаалалын сайд, 4.7 хувийг Эрүүл мэндийн сайд, 41.3 хувийг Аймгийн засаг даргын үйл ажиллагаанд зарцуулсан байна.

Төсвийн байгууллагуудын нийт зарлагын 41.4 хувийг цалин хөлс, нийгмийн даатгалын шимтгэл 4.5 хувийг, бараа үйлчилгээний бусад зардал 54.1 хувийг эзэлж байна. Төсвийн байгууллагуудын бараа үйлчилгээний бусад зардлын 0.3 хувийг бичиг хэргийн зардал, 10.4 хувийг гэрэл түлш халаалтын зардал, 0.6 хувийг тээврийн зардал, 1.2 хувийг цэвэр бохир ус, 6.3 хувийг хоол, эмний зардал, 0.3 хувийг шуудан холбоо, 3.7 хувийг БГАжил үйлчилгээ, 29.4 хувийг түрээсийн болон бусад зардал эзэлж байна.

2016 оны 11-р сарын байдлаар аймгийн нийт төсвийн байгууллагууд 29618 мянган төгрөгийн авлагатай, 346112.9 мянган төгрөгийн өглөгтэй байгаагийн дотор цалин, НДШ, эрүүл мэндийн хураамжинд 87310.2 мянган төгрөг, гэрэл, түлш халаалтанд 29809.8 мянган төгрөг, тээвэр шуудан холбоонд 4421.9 мянган төгрөг, цэвэр бохир усанд 3866.6 мянган төгрөг, бусад зардал 216197.9 мянган төгрөгийн өртэй байна.

Нийт өглөгийн 25.2 хувийг цалин, НДШ, эрүүл мэндийн хураамжинд, 8.6 хувийг гэрэл, түлш халаалтанд, 1.3 хувийг тээвэр, шуудан, холбоонд , 1.1 хувийг цэвэр бохир усанд , 62.5 хувийг бусад зардлын өглөг тус тус эзэлж байна.

**Төсвийн байгууллагуудын зарлага, мянган төгрөгөөр**



**Төсвийн авлага, өглөг,мян.төг**



**ХОЁР. ХҮН АМ, НИЙГМИЙН БАЙДАЛ**

**2.1 Хүн ам**

Өрхийн тоо



ХҮН АМЫН ЕРДИЙН БА ШИЛЖИХ ХӨДӨЛГӨӨН, 2016 оны 11-р сар



СУУРИН ХҮН АМЫН ТОО, НАСНЫ БҮЛЭГ, ХҮЙСЭЭР



шилжих хӨдӨлгӨӨн бҮс нутгААр 2015 оны дҮн



НИЙГМИЙН ЗАРИМ ҮЗҮҮЛЭЛТҮҮД, 2015 ОН



2015 оны эцсийн байдлаар нийт хүн амын 61.3 хувийг хөдөлмөрийн насны хүн ам, 16 хүртэл насны хүүхэд 30.3 хувийг, 60 -аас дээш насны өндөр настан 8.9 хувийг эзлэж байна.

**2.2 НИЙГМИЙН ДААТГАЛ**

Аймгийн нийгмийн даатгалын хэлтсийн 2016 оны эхний 11-р сарын мэдээгээр нийгмийн даатгалын санд 55689.0 сая төгрөгийн сан бүрдүүлж, 13004 хүнд 44615.7 сая төгрөгийн тэтгэвэр, 7747 хүнд 2501.4 сая төгрөгийн тэтгэмж, 1847 хүний үйлдвэрлэлийн осол мэргэжлээс шалтгаалах өвчний даатгалд 3431.5 сая төгрөг олгожээ.

**Нийгмийн даатгалын сан, сая төгрөгөөр**



**2.3 НӨхӨн олговор, ажилгҮйдлийн даатгалын сан.**

2016 оны эхний 11-р сарын байдлаар 697 хүнд 980.2 мянган төгрөгийн ажилгүйдлийн тэтгэмж олголоо.

**НӨхӨн олговор, ажилгҮйдлийн даатгалын сан, мянган төгрөгөөр**



**2.4 НиЙгмийн халамжийн сан.**

2016 оны эхний 11-р сарын нийгмийн халамжийн санд 8058.4. сая төгрөгийн сан бүрдүүлж 2004 хүнд 1272.1 сая төгрөгийн тэтгэмж, 1951 хүнд 2600.1 сая төгрөгийн халамжийн тэтгэвэр олгожээ.

**Нийгмийн халамжийн сан, мянган төг-өөр**



**2.5 ЭРҮҮЛ МЭНД**

Аймгийн Эрүүл мэндийн газрын 2016 оны 11-р сарын мэдээг өнгөрсөн оны мөн үетэй харьцуулахад, эмчлэгдсэн өвчтөний тоо 8.2 хувиар өсч, амьд төрсөн хүүхэд 4.6 хувиар буурсан байна. Мөн өнгөрсөн оны энэ үеэс улаанууд, халдварт менингит, сальмонеллёз, улаанэсэргэнэ, улаан бурхан, хамуу, хумхаа, энтеровирус, салихан цэцэг, гахайн хавдар, тэмбүү, заг хүйтэн, трихомониаз, мөөгөнцөр өвчнөөр өвчлөгсөд өсч, гепатит, шинэ сүрьеэ, суулгалт халдвар өвчнөөр өвчлөгсөд буурсан байна. Мөн дизентри, хачигт рекиттиоз, хоолны хордлого, ёлом, хачигт энцефалит, бруцеллёз эдгээр өвчнүүд гараагүй байна. Нийт халдварт өвчлөлийн 9.4 хувийг бэлгийн замын халдварт өвчин, 5.2 хувийг шинэ сүрьеэ эзэлж байна. Өнгөрсөн оны мөн үед 684 хүн халдварт өвчнөөр өвчилж байсан бол энэ онд 3054 болж 2370 тохиолдлоор өссөн байна.

**Эрүүл мэндийн үзүүлэлтүүд**

****

**Халдварт өвчин гаралт**



**БОЛОВСРОЛ**

**Сургуулийн өмнөх боловсрол**

2016-2017 оны хичээлийн жилд сургуулийн өмнөх боловсролын 43 цэцэрлэгийн 249 бүлэгт 911 багш, ажиллагсад ажиллаж, яслийн 20 бүлэгт 495 хүүхэд, цэцэрлэгийн 249 бүлэгт 7852 хүүхэд суралцаж байгаагаас шинээр элссэн 2954 хүүхэд байна.

**Бүлгийн үзүүлэлт**

****

**Сургуулийн өмнөх боловсролын үзүүлэлтүүд**

****

**Цэцэрлэгийн судалга******

**Ерөнхий боловсролын сургууль**

2016-2017 оны хичээлийн жилд өдрөөр 23 сургууль, лицей 2 сургууль, орой болон эчнээгээр 1, дүйцсэн хөтөлбөрөөр 1 сургууль нийт 27 ЕБСургууль байна. Бага ангийн 317 бүлэгт 9934, суурь боловсрол 218 бүлэгт 5896, бүрэн дунд 141 бүлэгт 3544 хүүхэд, нийт бүлэгт 19374 хүүхэд суралцаж байгаагийн 9631 нь буюу 49.7 хувь нь эмэгтэй хүүхэд байна. 2016-2017 оны хичээлийн жилд 1-р ангид 2096, 2-5-р ангид 7838 6-9-р ангид 5896, 10-12-р ангид 3544 хүүхэд суралцаж байна.

2016-2017 оны хичээлийн жилд хөгжлийн бэрхшээлтэй 253, бүтэн өнчин 115 хүүхэд суралцаж, 645 хүүхэд дотуур байранд амьдарч байна.

Энэ хичээлийн жилд малчдын 238 хүүхэд дотуур байранд амьдарч байна.

**ЕБС-д суралцагчдын тоо, сургуулиар**

**2016-2017 оны хичээлийн жилд** ЕБС-д суралцагсадын тоо 19374 байна.

****

**ЕБС-ын багш, ажилчдын тоо, сургуулиудаар**



**Суралцагсадын насны бүтэц, сурагчдын тоогоор**



**2.7 Дээд боловсрол.**

**2015-2016** оны хичээлийн жилд аймгийн дээд сургууль, коллеж, мэргэжлийн сургалт үйлдвэрлэлийн төвүүдэд 6680 оюутан суралцаж байсан бол **2016-2017** оны хичээлийн жилд 5764 оюутан суралцаж байгаагийн 1359 оюутан шинээр элсэж, 2162 оюутан төгсөх ангид суралцаж байна. Өмнөх жилтэй харьцуулахад нийт суралцагсдын тоо 916 шинээр элсэгчдийн тоо 78 хүнээр тус тус буурсан байна.



Дээд сургууль, Коллеж, МСҮТ-д шинээр элссэн болон төгсөх ангийн суралцагсдын тоо 5 жилийн байдлаар

Нийт суралцагсдын 49.8 хувь нь эмэгтэйчүүд байгаагийн дотор дээд сургуульд суралцагсад 76.9 хувь, политехникийн коллеж, мэргэжлийн сургалт үйлдвэрлэлийн төвд суралцагсдын 23.1 хувь нь эмэгтэйчүүд байна.

**Дээд сургууль, коллеж, МСҮТ-үүдэд ажиллагсад**



**2.8 Хөдөлмөрийн хэлтэс.**

2016 оны 11-р сарын байдлаар аймгийн хөдөлмөрийн хэлтсийн мэдээгээр бүртгэлтэй ажилгүйчүүдийн тоо 1756 болж өмнөх сараас 73 хүнээр буурсан байна. Энэ оны 11 сард Хөдөлмөрийн хэлтэст 1355 хүн шинээр бүртгүүлжээ. Тайлант хугацаанд нэмж бүртгүүлсэн ажилгүйчүүдийн 138 нь өөр газраас шилжиж ирсэн, 281 нь сургууль төгссөнөөс, 371 нь бусад шалтгаанаас, Сарын эцэст байгаа ажилгүйчүүдийн 1000 нь буюу 56.9 хувь нь эмэгтэйчүүд, 1078 нь буюу 61.4 % нь урьд нь ажил хийж байсан хүмүүс байна. Нийт ажилгүйчүүдийн 868 нь буюу 49.4 хувь нь 16-34 насны залуучууд эзэлж байна.

**ХХ-д бүртгэлтэй ажилгүйчүүд 2016 оны 11-р сар**



**Сарын эцэст байсан ХХ-д бүртгэлтэй ажилгүйчүүд боловсролоор**

****

Сарын эцэст байгаа ажилгүйчүүдийн 552 нь буюу 31.4 хувь нь дээд, 113 нь буюу 6.4 хувь нь тусгай дунд, 57 нь буюу 3.2 хувь нь техник мэргэжлийн, 977 нь буюу 55.6 хувь нь бүрэн дунд, 37 нь буюу 2.1 хувь нь бүрэн бус дунд, 6 нь буюу 0.3 хувь нь бага, 14 нь буюу 0.8 хувь нь боловсролгүй хүмүүс байна.

**Жил бүрийн 11-р сарын байдлаар**

**Сарын эцэст байсан ажилгүйчүүд, сумдаар**



**Сарын эцэст байсан ажилгүйчүүд, боловсролоор**



**Сарын эцэст байгаа ажилгүйчүүд хувиар, боловсролоор**

**Сарын эцэст байгаа ажлын байрны захиалга**

****

**2.9 АМЬЖИРГААНЫ ДООД ТҮВШИН**

Хүн амын амьжиргааны доод түвшин тодорхойлох тухай хуульд заасны дагуу Улсын бүртгэл, статистикийн ерөнхий газрын даргын 2016 оны 02-р сарын 08-ний өдрийн A/106 тоот тушаалаар хүн амын амьжиргааны доод түвшинг шинэчлэн тогтоолоо.

**Хүн амын амьжиргааны доод түвшин, бүс нутгаар, төгрөгөөр**



**ГУРАВ. ҮЙЛДВЭРЛЭЛ, ҮЙЛЧИЛГЭЭ**

**3.1. АЖ ҮЙЛДВЭР**

2016 оны 11-р сарын бүтээгдэхүүн үйлдвэрлэлт 101935.9 сая төгрөгийн бүтээгдэхүүн /2005 оны зэрэгцүүлэх үнээр/ үйлдвэрлэсэн нь өнгөрсөн оны мөн үеийнхээс 5435.8 сая төгрөгөөр буюу 5.6 хувиар өсчээ. Аж үйлдвэрийн бүтээгдэхүүний үйлдвэрлэлийг салбараар өнгөрсөн оны мөн үетэй харьцуулбал дулаан цахилгааны үйлдвэрлэл 443.7 сая төгрөгөөр буюу 4.2 хувь, бусад ашигт малтмал 29810.3 сая төгрөгөөр буюу 2.7 дахин, хүнс ундаа үйлдвэрлэлт 781.9 сая төгрөгөөр буюу 5.7 хувиар өсч, мөн нүүрс олборлолт 484.6 төгрөгөөр буюу 6.9 хувь, усан хангамж 124.8 сая төгрөгөөр буюу 16.6 хувь, мод, модон бүтээгдэхүүн 2.5 сая төгрөгөөр буюу 33.6 хувь, химийн бүтээгдэхүүн 190.2 сая төгрөгөөр буюу 44.6 хувь, хувцас үйлдвэрлэлт 1729.9 сая төгрөгөөр буюу 19.7 хувь, хэвлэл нийтлэлийн бүтээгдэхүүн 190.2 сая төгрөгөөр буюу 6.4 хувь, төмөрлөгийн үйлвэрлэл 21912.6 сая төгрөгөөр буюу 61.1 хувь, төмөрлөг бус эрдэс бодисоор хийсэн бүтээгдэхүүн 1153.1 сая төгрөгөөр буюу 61.1 хувиар тус тус буурлаа. Нийт бүтээгдэхүүний үйлдвэрлэлд 11.4 хувийг усан хангамж, дулаан, цахилгааны үйлдвэрлэл, 52.8 хувийг уул уурхай, 35.8 хувийг боловсруулах үйлдвэрлэл тус тус эзэлж байна. Нэр төрлөөр нь авч үзвэл цахилгаан, дулаан, нарийн боов, сүү, сүүн бүтээгдэхүүн, хиам, нэхий дээл, ажлын хувцас, монгол дээл, савхин дээл, гутал, хэвлэл нийтлэл, алт, шохой, элс хайрга, хүдэр олборлолт, хүдрийн баяжмалын үйлдвэрлэл өсч, мөн цэвэр ус, архи, гурил, талх, ургамлын тос, өлөн гэдэс, хүүхдийн дээл, эсгий, эсгий шахай, хөх шир, шохойн чулуу, бэлдэц, цувимал, нүүрсийн үйлдвэрлэл буурч, тоосго, алт, хуванцар бүтээгдэхүүн, вакум цонх, цемент үйлвэрлэгдээгүй байна. Аж үйлдвэрийн бүтээгдэхүүний үйлдвэрлэлтийг сумаар нь авч үзвэл Дархан сум 141951.6 сая төгрөгөөр буюу 84.6 хувь, Хонгор сум 456.8 сая төгрөгөөр буюу 0.3 хувь, Орхон сум 239.6 сая 0.1 хувь, Шарын гол 24239.9 сая төгрөгөөр буюу 14.4 хувиар тус тус эзэлж байна.

**Аж үйлдвэрийн бүтээгдэхүүний үйлдвэрлэл,**

**2005 оны зэрэгцүүлэх үнээр, мян-төг**

****

**Гол нэр төрлийн бүтээгдэхүүний үйлдвэрлэлт**



**Аж үйлдвэрийн бүтээгдэхүүний борлуулалт, оны үнээр, / мян,төг/**



2016 оны 11-р сарын аж үйлдвэрийн бүтээгдэхүүний борлуулалт /оны үнээр / 209080.9 сая төгрөгт хүрч өнгөрсөн оноос 29.5 хувь буюу 47616.9 сая төгрөгөөр өсч, дулаан цахилгаан, усан хангамж, нүүрс, бусад ашигт малтмал олборлолт, хүнс ундааны, хувцас, хэвлэл нийтлэлийн бүтээгдэхүүний борлуулалт өсч, мөн төмөрлөгийн үйлдвэр, төмөрлөг бус эрдэс бодисоор хийсэн бүтээгдэхүүн, мод, модон бүтээгдэхүүн, химийн бүтээгдэхүүний борлуулалт буурсан байна.

**3.2. Тээвэр**

2016 оны эхний 11-р сарын байдлаар тээврийн салбар 5698.2 мянган зорчигч тээвэрлэж 5618.3 сая төгрөгийн орлоготой ажиллалаа.

Тээврийн салбарын үзүүлэлтүүд, мян.төгрөгөөр



**3.3.ХОЛбоо**

2016 оны эхний 11-р сарын байдлаар холбооны салбар 478.0 сая төгрөгийн орлоготой ажилласан нь өнгөрсөн оны мөн үеэс 11.7 хувиар буюу 63.6 сая төгрөгөөр буурсан байна.

Холбооны салбарын үзүүлэлтүүд, мян.төгрөгөөр



**3.4. БАРИЛГА**

2016 оны эхний 3 улирлын байдлаар манай аймагт 23566.4 сая төгрөгийн барилга угсралт, их засварын ажил хийгдсэнээс 23068.9 сая төгрөгийн барилга угсралтын ажил хийгдсэн байна. (Тайлбар: 2013 онд Дархан-Уул аймагт бүртгэлтэй барилгын салбарын ААН-үүдийн гүйцэтгэсэн ажил мэдээлэгдсэн болно).

**Барилга угсралт, их засварын ажил, мян.төгрөг**



**3.5. Мал аж ахУЙ**

2015 оны мал тооллогын дүнгээр 288363 толгой мал тоологдсон нь өнгөрсөн оны мөн үетэй харьцуулбал 35878 толгой, малаар буюу 11.1 хувиар буурсан. Нийт тоологдсон малын 98.2 хувийг амины мал эзэлж байна. Мал тооллогоор тоологдсон малын тоо сумдаар:

**2015 оны мал тооллогын дүнгээр малын тоо**



**Малтай өрх, малчин өрх, малчдын тоо**



**2015 оны том малын зүй бусын хорогдол, сумдаар**



Малын тоо, мянган толгойгоор

Малтай өрхийн 30.2 хувь нь 10 хүртэл, 40.7 хувь нь 11-100 хүртэл, 28.2 хувь нь 101-1000 хүртэл, 0.9 хувь нь 1000-аас дээш толгой малтай өрх, байхад нийт малын 1.5 хувь нь 10 хүртэл малтай өрхөд, 13.3 хувь нь 11-100 толгой малтай өрхөд, 75.9 хувь нь 101-1000 хүртэл толгой малтай өрхөд ногдож байна. 1000-аас дээш толгой малтай 22 өрхөд 26455 толгой мал ногдож байгаа нь нийт малын 9.3 хувийг эзэлж байна. Аж ахуйн нэгж байгууллагуудад адуу 232, үхэр 611, хонь 3462, ямаа 955 нийтдээ 5260 толгой мал тоологдлоо.

2015 оны мал тэжээвэр амьтдын тооллогоор 1304 гахай, 21404 шувуу, 187 туулай, 1302 бүл зөгий тус тус тоологдож, 2015 онд 1074 өрх, 57 аж ахуйн нэгж газар тариалан эрхэлж, 59014.4 тонн хадлан, 809.2 тонн гар тэжээл, 112.3 тонн ногооны хаягдал, 1414 тонн үр тарианы хаягдал, 171.5 тонн сүрэл өөрийн хүчээр бэлтгэв. Малчин өрхөөс цахилгааны эх үүсвэртэй 1066, телевизортой 1001, автомашинтай 993, мотоциклтой 319, трактортой 337 өрх байна.

**Иргэдийн малын бүлэглэлт, аймгийн дүн, толгойн тоогоор**



**Мал төллөлт, төл бойжилт толгойн тоогоор, 2016 оны 09 сар**



2016 онд аймгийн хэмжээнд нийт 152.7 мянган төллөх хээлтэгчээс 118.8 мянган толгой төллөж төллөлт 77.8% , төл бойжилт 99.8% байна.

**Том малын хорогдол толгойн тоогоор 2016 оны 9 сарын байдлаар**



**Хөдөө аж ахуйн зарим бүтээгдэхүүний зах зээлийн дундаж үнэ, XI сараар**

|  |  |  |  |  |  |
| --- | --- | --- | --- | --- | --- |
| |  |  |  |  |  | | --- | --- | --- | --- | --- | | **Малын үнэ** |  |  |  |  | |

****

**3.6 Газар тариалан**

2016 онд 18662.2 га-д тариалалт хийснээс ургамалын төрлөөр авч үзвэл: үр тариа үүнээс улаан буудай 9721.7 га, төмс 615.7 га, хүнсний ногоо 1373.2 га, малын тэжээл 170 га, рапс 4793.6 га-д тариаллаа. Өмнөх жилтэй харьцуулахад тариалсан талбай 2277.7 га-р буурсан ч, төмс, хүнсний ногоо, малын тэжээл, рапсын тариалалт өмнөх онтой харьцуулахад нэмэгдсэн байна.

**Ургац хураалт 2016 оны 11 сар**



**Бэлтгэсэн өвс, хадлан 2016 оны 11 сар**



**Ургац хураалтын мэдээ, ургамалын төрлөөр, 2016 он**



**Тариалсан талбай 2016 оны 9-р сар /га-аар, сумаар/**

****

**Мэргэжлийн хяналт, шалгалт 2016 оны 11-р сар**



**бусад. гэмт хэрэг**

2016 оныэхний 11-р сарын байдлаар бүртгэгдсэн гэмт хэрэг 633 болж өнгөрсөн оны өдийгөөс 13.5 хувиар буурсан байна. Согтуугаар үйлдсэн гэмт хэрэг 240 удаа гарч 246 хүн оролцож, өнгөрсөн мөн үеэс оролцсон хүний тоо 15.7 хувиар буурчээ. Бүлэг хэрэг 49 удаа гарч 92 хүн оролцож, өнгөрсөн оны мөн үеэс оролцсон хүний тоо 53.5 хувиар, насанд хүрээгүй хүүхдийн үйлдсэн гэмт хэрэг 23 гарсан, гэмт хэрэгт нийт 28 хүн холбогдож өнгөрсөн оны өдийгөөс 60 хувиар тус тус буурсан байна. Бүгд 5606 хүн эрүүлжүүлэгдсэний 7.9 хувь нь буюу 442 нь эмэгтэйчүүд байна. Эрүүлжигдсэн хүний тоо өнгөрсөн оноос 286 хүн буюу 5.3 хувиар өссөн байна. Хулгайн хэрэг 180 удаа гарсан нь өмнөх оноос 13.4 хувиар буурсан байна. Үүнд: Иргэдийн өмчид халдсан хулгай 164 удаа гарсан нь өмнөх оноос 8.3 хувиар буурсан байна.

/**2016 оны эхний 11-р сарын байдлаар/**

**Гэмт хэрэг, эрүүлжүүлэгдсэн, баривчлагдсан хүний тоо, сумдаар**



2016 оны эхний 11-р сарын байдлаар гэмт хэргийн улмаас 24 хүн нас барж, гэмтэж бэртсэн хүний тоо 313 байна.



**Дархан-Уул аймгийн Гаалийн газрын мэдээ, 2016 оны 11-р сард**

А.Импорт



Б.Экспорт



**Газрын нэгдмэл сангийн хэмжээ, бүтцийн 2015 оны тайлан**



**Хог хаягдлын судалгаа 2015 он**



**Орчны чанарын үзүүлэлт, төлөв байдал 2016 оны 11 сард**

****

**Усны чанарын төлөв байдал 2015 он**

****

**СТАТИСТИКИЙН ХЭЛТЭС. 2016.12.08**